Senatul reglementează amenajarea, administrarea și conservarea potecilor turistice
Senatul a adoptat, luni, proiectul de lege pentru amenajarea, administrarea și conservarea traseelor pedestre de interes național în scop recreativ inițiat de către liderul PSD Marcel Ciolacu și președintele interimar al Camerei Deputaților Alfred Simonis. Propunerea legislativă are ca obiect reglementarea amenajării, administrării și conservării potecilor cuprinse în traseele turistice de interes național în scop recreativ, „în vederea valorificării eficiente a patrimoniului turistic național prin turismul pedestru, respectiv a tuturor resurselor turistice și a structurilor realizate prin activități de turism pedestru, activitate de sine stătătoare sau corelată cu activitatea de cicloturism sau de turism ecvestru”. Proiectul merge la Camera Deputaților, for decizional.